A xungla do asfalto

A xungla do asfalto (en inglés The Asphalt Jungle) é un filme estadounidense de 1950 dirixido por John Huston e protagonizado por Sterling Hayden e Jean Hagen. Está considerado un clásico do cinema negro.

Foi emitido na TVG o 10 de abril de 1991.Programación

 Argumento 
Un ladrón de fama lendaria como planificador, Erwin "Doc" Riedenschneider (Sam Jaffe), deixa a prisión baixo liberdade condicional. Para o seu próximo roubo busca a complicidade nun avogado corrupto, Alonzo Emmerich (Louis Calhern), quen comprará en efectivo o total do roubo. O botín pode chegar ao millón de dólares. Doc reúne un grupo de criminais experimentados composto por un corretor de apostas, Cobby (Marc Lawrence) que fará de coordinador; Louis Ciavelli (Anthony Caruso), dinamiteiro de caixas fortes; Gus Minissi (James Whitmore), dono dun pequeno bar que fará de condutor; e Dix Handley (Sterling Hayden), granxeiro arruinado pola Gran Depresión, que actuará de escolta.

O plan consiste en roubar pola noite unha xoiaría. O grupo de delicuentes comeza o roubo planeado meticulosamente, mais finalmente a explosión provoca que varias alarmas de negocios próximos comecen a funcionar, atraendo a presenza da policía antes do esperado. Un garde de seguridade decide revisar todos os locais, e cando entra na xoiaría é golpeado por Dix. O garda, esvaecido, deixa caer a súa arma, que se dispara ferindo a Ciavelli. Os bandidos foxen levando con eles o botín e a Ciavelli.

Doc e Dix chegan co botín onde Emmerich, mais néganse a entregarllo porque xa sospeitaban que o avogado pensaba traizoalos, quedando con todo e fuxindo coa súa amante Angela Phinlay (Marilyn Monroe) a Europa.

 Elenco 

 Sterling Hayden como Dix Handley
 Louis Calhern como Alonzo D. Emmerich
 Jean Hagen como Doll Conovan
 James Whitmore como Gus Minissi
 Sam Jaffe como "Doc" Erwin Riedenschneider
 John McIntire como comisario de policía Hardy
 Marc Lawrence como Cobby
 Barry Kelley como Tenente Ditrich
 Anthony Caruso como Louis Ciavelli

 Teresa Celli como Maria Ciavelli, esposa de Louis
 Marilyn Monroe como Angela Phinlay
 William "Wee Willie" Davis como Timmons
 Dorothy Tree como May Emmerich, doente esposa de Alonzo Emmerich
 Brad Dexter como Bob Brannom
 John Maxwell como Dr. Swanson
 Frank Cady como dependente nocturno

 Principais premios e candidaturas 
 Ano  Premio Categoría  Candidato(s)  Resultado 1950 Festival de Venecia  Copa Volpi ao mellor actor  Sam Jaffe Gañador León de Ouro A xungla do asfalto CandidatoNational Board of Review  Mellor director John Huston GañadorDirectors Guild of America Award  Dirección destacada en cinema John Huston Candidato 1951 Edgar Allan Poe Awards Mellor guión cinematográfico  Ben Maddow e John Huston GañadorÓscar  Mellor actor secundario  Sam Jaffe Candidato Mellor fotografía (branco e negro)  Harold Rosson Candidato Mellor director  John Huston Candidato Mellor guión adaptado  Ben Maddow e John Huston CandidatoBritish Academy of Film and Television Arts Mellor filme A xungla do asfalto CandidatoGlobo de Ouro Mellor fotografía Harold Rosson Candidato Mellor director John Huston Candidato Mellor guión Ben Maddow e John Huston Candidato Writers Guild of America Award Mellor guión de drama Ben Maddow e John Huston Candidato Premio Robert Meltzer Ben Maddow e John Huston Candidato

 Notas 

 Véxase tamén 
 Ligazóns externas 
 Crítica

Categoría:Filmes de 1950
Categoría:Filmes en lingua inglesa
Categoría:Filmes dos Estados Unidos de América
Categoría:Filmes dirixidos por John Huston
Categoría:Filmes de Metro-Goldwyn-Mayer
Categoría:Filmes preservados no National Film Registry
Categoría:Filmes de 1950 con versión en galego